สัญญาเลขที่….........................

➆

**สัญญาของพนักงานมหาวิทยาลัยที่ไปศึกษา ฝึกอบรม หรือปฏิบัติงานวิจัย**

ทำที่………………………………………….

วันที่........... เดือน................................ พ.ศ. .......................

ข้าพเจ้า ชื่อ................................................... ชื่อสกุล..................................................................................

เกิดเมื่อวันที่............ เดือน...................................... พ.ศ. .............. อายุ..............ปี ปฏิบัติงานเป็นพนักงานมหาวิทยาลัย อัตราเงินเดือนๆ ละ................................. บาท ตำแหน่ง.................................................................................................

สังกัดภาควิชา............................................................ คณะ............................................................. มหาวิทยาลัยมหิดล อยู่บ้านเลขที่.................................... ซอย............................................ ถนน....................................................................

แขวง/ตำบล................................................ เขต/อำเภอ....................................... จังหวัด...............................................รหัสไปรษณีย์......................... โทรศัพท์................................... เลขบัตรประจำตัวประชาชน..........................................คู่สมรสชื่อ.................................................................................... ได้รับอนุมัติให้ไป........................................................ ณ (สถาบัน)................................................................................................. ประเทศ...................................................... ด้วยทุน......................................................................................................................... ตามประกาศมหาวิทยาลัยมหิดล เรื่อง หลักเกณฑ์และวิธีการพัฒนาพนักงานมหาวิทยาลัย พ.ศ. 2552 จึงขอให้สัญญาไว้แก่มหาวิทยาลัยมหิดล โดย……………………………………………….…………………………………… ตำแหน่ง....................................................................ซึ่งต่อไปในสัญญานี้จะเรียกว่า “ผู้รับสัญญา” ดังมีข้อความต่อไปนี้

ข้อ 1 ในระหว่างเวลาที่ข้าพเจ้าได้รับอนุมัติให้ไปศึกษา ฝึกอบรม หรือปฏิบัติงานวิจัย ข้าพเจ้าจะรักษา วินัยของพนักงานมหาวิทยาลัยโดยเคร่งครัด และจะปฏิบัติตามประกาศมหาวิทยาลัยมหิดล เรื่องหลักเกณฑ์และวิธี การพัฒนาพนักงานมหาวิทยาลัย พ.ศ. 2552 ตามข้อบังคับมหาวิทยาลัยมหิดล ว่าด้วยการบริหารงานบุคคลพนักงานมหาวิทยาลัย พ.ศ.2551 รวมทั้งคำสั่ง ประกาศ และข้อบังคับมหาวิทยาลัยมหิดลที่เกี่ยวข้องกับพนักงานมหาวิทยาลัย ทั้งที่ใช้อยู่ในวันทำสัญญานี้และที่จะประกาศใช้ขึ้นใหม่ และให้ถือว่าคำสั่ง ประกาศ และข้อบังคับดังกล่าวนั้นเป็นส่วนหนึ่งของสัญญาฉบับนี้ด้วย

เพื่อให้การศึกษา ฝึกอบรมหรือการปฏิบัติงานวิจัยสำเร็จไปโดยเร็ว ข้าพเจ้าจะไม่ประพฤติตัวในทางเป็นปฏิปักษ์ต่อการศึกษา ฝึกอบรมหรือการปฏิบัติงานวิจัย

ในกรณีที่ผู้รับสัญญาอนุญาตให้ข้าพเจ้าขยายระยะเวลาลาศึกษา ฝึกอบรม หรือปฏิบัติงานวิจัย หลังจากครบกำหนดการอนุญาตข้างต้นแล้ว ข้าพเจ้าตกลงที่จะทำสัญญากับผู้รับสัญญาขึ้นใหม่ เพื่อให้ครอบคลุมระยะเวลาที่ได้รับอนุญาตให้ขยายเวลาศึกษา ฝึกอบรมหรือปฏิบัติงานวิจัย แต่หากไม่ได้มีการจัดทำสัญญาขึ้นใหม่ ไม่ว่าด้วยเหตุใดก็ตามให้ถือว่าสัญญาฉบับนี้มีผลครอบคลุมระยะเวลาที่ได้รับอนุมัติให้ขยายดังกล่าวด้วย

ลงชื่อ.................................

- 2 -

ข้อ 2 ในกรณีที่ข้าพเจ้าประพฤติผิดสัญญาดังกล่าวในข้อ 1 หรือในกรณีที่ผู้รับสัญญาพิจารณาเห็นว่า ข้าพเจ้าไม่มีทางที่จะจบการศึกษา การฝึกอบรม หรือการปฏิบัติงานวิจัยภายในเวลาที่กำหนด หรือการศึกษา การฝึกอบรม หรือการปฏิบัติงานวิจัยจะไม่เป็นผลภายในเวลาที่กำหนดก็ดี หรือผู้รับสัญญามีความจำเป็นที่จะเรียกให้ข้าพเจ้ากลับมาปฏิบัติงานในหน้าที่ใดๆ ก็ดี ผู้รับสัญญาชอบที่จะระงับได้ทันทีซึ่งทุน เงินเดือนและหรือเงินค่าตอบแทนอื่นใด และชอบที่จะเรียกตัวข้าพเจ้ากลับเข้าปฏิบัติงานได้ ในกรณีเช่นนี้ข้าพเจ้าจะรีบกลับเข้าปฏิบัติงานและรีบรายงานตัวต่อผู้รับสัญญาโดยไม่ชักช้า

ในกรณีที่ข้าพเจ้าเคยได้รับอนุญาตให้ไปศึกษา ฝึกอบรม ปฏิบัติงานวิจัย หรือมีพันธะผูกพันที่จะต้องปฏิบัติงานชดใช้ตามสัญญาอื่นและยังปฏิบัติงานชดใช้ไม่ครบระยะเวลาตามสัญญานั้น การปฏิบัติงานชดใช้ตามสัญญานี้ให้เริ่มต้นนับตั้งแต่วันที่ปฏิบัติงานชดใช้ตามสัญญาเดิมครบถ้วนแล้ว

ความเสียหายใดๆ อันเนื่องมาจากการที่ข้าพเจ้าไม่ปฏิบัติตามวรรคแรก ข้าพเจ้ายินยอมรับผิดชดใช้ทั้งสิ้น

ข้อ 3 เมื่อข้าพเจ้าเสร็จการศึกษา การฝึกอบรม หรือการปฏิบัติงานวิจัย ทั้งนี้ ไม่ว่าการศึกษา การฝึกอบรม หรือการปฏิบัติงานวิจัยจะสำเร็จหรือไม่ หรือข้าพเจ้าถูกเรียกตัวกลับตาม ข้อ 2 ข้าพเจ้าสัญญาว่าจะกลับมาปฏิบัติ งานต่อไปใน.................................................................................. มหาวิทยาลัยมหิดล หรือที่หน่วยงานอื่นที่ผู้รับสัญญาเห็นชอบ เป็นเวลาเท่ากับเวลาที่ใช้ในการศึกษา ฝึกอบรม หรือปฏิบัติงานวิจัย

ในกรณีที่ข้าพเจ้าเคยได้รับอนุญาตให้ไปศึกษา ฝึกอบรม ปฏิบัติงานวิจัย หรือมีพันธะผูกพันที่จะต้องปฏิบัติงานชดใช้ตามสัญญาอื่นและยังปฏิบัติงานชดใช้ไม่ครบระยะเวลาตามสัญญานั้น การปฏิบัติงานชดใช้ตามสัญญานี้ให้เริ่มต้นนับตั้งแต่วันที่ปฏิบัติงานชดใช้ตามสัญญาเดิมครบถ้วนแล้ว

ข้อ 4 ในกรณีที่ข้าพเจ้าผิดสัญญาในข้อ 3 หรือข้าพเจ้าไม่กลับมาปฏิบัติงานในมหาวิทยาลัยมหิดล ด้วยเหตุใดๆ ก็ดี ข้าพเจ้าจะชดใช้คืนให้แก่ผู้รับสัญญาซึ่งทุน เงินเดือน เงินค่าตอบแทน และหรือเงินอื่นใดทั้งสิ้นที่ข้าพเจ้าได้รับไปในระหว่างเวลาที่ได้รับอนุมัติให้ไปศึกษา ฝึกอบรม หรือปฏิบัติงานวิจัย นอกจากนี้ ข้าพเจ้าจะจ่ายเงินเป็นเบี้ยปรับให้แก่ผู้รับสัญญาอีกจำนวนหนึ่งเท่ากับเงินที่ข้าพเจ้าจะต้องชดใช้คืน

ในกรณีที่ข้าพเจ้าปฏิบัติงานบ้างแต่ไม่ครบเวลาดังกล่าวใน ข้อ 3 เงินที่ต้องชดใช้คืนและเบี้ยปรับตามวรรคก่อนจะลดลงตามส่วนของเวลาที่ข้าพเจ้าปฏิบัติงานตามนัยข้อ 3 ไปบ้าง

ข้อ 5 เงินที่ต้องชดใช้คืนและเบี้ยปรับตามสัญญานี้ ข้าพเจ้าจะชำระให้ทั้งหมดภายในกำหนดระยะเวลา 30 (สามสิบ) วัน นับถัดจากวันที่ได้รับแจ้งจากผู้รับสัญญา หากข้าพเจ้าไม่ชำระให้ภายในกำหนดหรือชำระให้ แต่ไม่ครบถ้วน ทั้งนี้ จะโดยความยินยอมของผู้รับสัญญาหรือไม่ก็ตาม ข้าพเจ้าจะยอมให้คิดดอกเบี้ยจากเงินที่ยังมิได้ชำระอีกในอัตราร้อยละ 15 ต่อปีด้วย

ลงชื่อ............................

- 3 -

ข้อ 6 ในกรณีที่ข้าพเจ้าไม่สามารถกลับเข้าปฏิบัติงานหรือกลับเข้าปฏิบัติงานไม่ครบกำหนดระยะเวลาตามข้อ 3 เพราะถึงแก่ความตาย หรือเกษียณอายุงาน หรือถูกสั่งให้พ้นจากงาน หรือลาออกเนื่องจากเจ็บป่วย ทุพพลภาพ เป็นคนไร้ความสามารถ เป็นบุคคลวิกลจริตหรือจิตฟั่นเฟือนไม่สมประกอบ ข้าพเจ้าไม่ต้องรับผิดตามสัญญานี้ แต่ทั้งนี้ ถ้าข้าพเจ้าไปทำงานอื่นในระยะเวลา 3 (สาม) ปี นับแต่วันที่ข้าพเจ้าจะต้องกลับเข้าปฏิบัติงาน หรือวันที่ข้าพเจ้าได้ออกจากงานหรือลาออกด้วยเหตุดังกล่าวข้างต้น ข้าพเจ้ายังคงต้องรับผิดชดใช้เงิน และเบี้ยปรับตามข้อ 4 เว้นแต่ผู้รับสัญญาจะพิจารณาเห็นว่ามีเหตุอันควรให้ข้าพเจ้าพ้นความรับผิด

ในระหว่างระยะเวลาที่ข้าพเจ้าได้รับอนุญาตให้ไปศึกษา ฝึกอบรม หรือปฏิบัติงานวิจัยหรือในระหว่างระยะเวลาที่ข้าพเจ้ากลับเข้าปฏิบัติงานตามข้อ 2 หรือข้อ 3 ถ้าข้าพเจ้าประพฤติผิดวินัยอย่างร้ายแรงจนถูกลงโทษปลดออก ข้าพเจ้าจะต้องชดใช้เงินและเบี้ยปรับให้แก่ผู้รับสัญญาเป็นจำนวนเงินทั้งหมดหรือลดลงตามส่วนเช่นเดียวกับสัญญาข้อ 4

ข้อ 7 ในกรณีข้าพเจ้ามีพันธะต้องชำระเงินให้แก่ผู้รับสัญญาตามสัญญานี้ ข้าพเจ้ายอมให้ผู้รับสัญญาหักเงินใดๆ ที่ข้าพเจ้าจะพึงได้รับจากมหาวิทยาลัย เพื่อชดใช้เงินที่ข้าพเจ้าต้องรับผิดชอบตามสัญญานี้ได้

ข้อ 8 ในการทำสัญญานี้ ข้าพเจ้าได้จัดให้................................................................................................

ทำสัญญาค้ำประกันการปฏิบัติและความรับผิดตามสัญญานี้ด้วยแล้ว

ในกรณีผู้ค้ำประกันถึงแก่ความตาย หรือถูกศาลมีคำสั่งให้พิทักษ์ทรัพย์เด็ดขาด หรือมีคำพิพากษาให้ล้มละลาย หรือผู้รับสัญญาเห็นสมควรให้ข้าพเจ้าเปลี่ยนผู้ค้ำประกัน ข้าพเจ้าจะต้องจัดให้มีผู้ค้ำประกันรายใหม่มาทำสัญญาค้ำประกันแทน ภายในกำหนด 30 (สามสิบ) วัน นับแต่วันที่ผู้ค้ำประกันเดิมถึงแก่ความตาย หรือถูกศาลมีคำสั่งพิทักษ์ทรัพย์เด็ดขาด หรือมีคำพิพากษาให้ล้มละลายหรือวันที่ข้าพเจ้าได้รับแจ้งจากผู้รับสัญญาให้เปลี่ยนผู้ค้ำประกันแล้วแต่กรณี ถ้าข้าพเจ้าไม่สามารถจัดให้มีผู้ค้ำประกันรายใหม่มาทำสัญญาค้ำประกันแทนภายในกำหนดเวลาดังกล่าว ผู้รับสัญญามีสิทธิเพิกถอนการอนุญาตตามสัญญานี้ได้ เว้นแต่ผู้รับสัญญาตั้งคณะกรรมการขึ้นตรวจสอบแล้วเห็นว่าข้าพเจ้าเป็นผู้มีศักยภาพสูงยิ่งในการศึกษา จะอนุมัติให้ข้าพเจ้าศึกษาต่อโดยไม่มีผู้ค้ำประกันก็ได้

หากมีพระราชบัญญัติแก้ไขเพิ่มเติมประมวลกฎหมายแพ่งและพาณิชย์ฉบับใหม่ ที่แก้ไขเปลี่ยนแปลงเกี่ยวกับเรื่องค้ำประกันมีผลใช้บังคับ ข้าพเจ้าจะจัดทำสัญญาค้ำประกันฉบับใหม่ที่มีเงื่อนไขสอดคล้องกับบทบัญญัติใหม่ของกฎหมาย แทนฉบับเดิมภายใน 15 (สิบห้า) วัน นับแต่วันที่ได้รับแจ้งเป็นหนังสือจากผู้รับสัญญา

ลงชื่อ............................

- 4 -

หนังสือสัญญานี้ทำขึ้นไว้ 2 (สอง) ฉบับ มีข้อความถูกต้องตรงกัน ข้าพเจ้าได้อ่านเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและข้าพจ้ายึดถือไว้ 1 (หนึ่ง) ฉบับ ผู้รับสัญญายึดถือไว้ 1 (หนึ่ง) ฉบับ

ลงชื่อ...........................................................ผู้ให้สัญญา

(..........................................................)

ลงชื่อ...........................................................ผู้รับสัญญา

(..........................................................)

ลงชื่อ...........................................................พยาน

(..........................................................)

ลงชื่อ...........................................................พยาน

(..........................................................)

ข้าพเจ้า................................................................... คู่สมรสของ...........................................................

ยินยอมให้............................................................................ ทำสัญญาฉบับนี้ได้

ลงชื่อ...........................................................ผู้ยินยอม

(..........................................................)

ลงชื่อ...........................................................พยาน

(..........................................................)

ลงชื่อ...........................................................พยาน

(..........................................................)

ข้าพเจ้าขอรับรองว่าไม่มีคู่สมรส (เป็นโสด / คู่สมรสตาย / หย่า) ในขณะที่ทำสัญญานี้

ลงชื่อ...........................................................ผู้ให้สัญญา

(..........................................................)